ഉദുമ പീഡനക്കേസില് ഒരാള്ക്കൂടി അറസ്റ്റില് ഉദുമ: ഭര്തൃമതിയായ യുവതിയെ പീഡിപ്പിച്ച കേസില് ഒരാള്കൂടി അറസ്റ്റില്. ഉദുമ സ്വദേശി അബ്ദുല് ഗഫൂറിനെയാണ് കണ്ണൂരില്നിന്നുള്ള പ്രത്യേക അന്വേഷണസംഘം വീട്ടില്നിന്ന് അറസ്റ്റ് ചെയ്തത്. ഭര്ത്താവ് നാട്ടിലില്ലാതിരുന്ന സമയത്ത് ഭര്ത്താവിന്റെ സുഹൃത്തുക്കളും നാട്ടുകാരുമായ ഇരുപതിലേറെപേര് ഭീഷണിപ്പെടുത്തി പീഡിപ്പിച്ചുവെന്നാണ് കേസ്. ബേക്കല് പോലീസിന്റെ അന്വേഷണം തൃപ്തികരമല്ലെന്ന് പറഞ്ഞ് യുവതി ഹൈക്കോടതിയെ സമീപിക്കുകയും തുടര്ന്ന് കോടതി ഉത്തരവ് പ്രകാരമാണ് കാസര്ഗോഡ് ജില്ലയ്ക്ക് പുറത്തുള്ള പ്രത്യേക അന്വേഷണസംഘം കേസ് അന്വേഷിക്കുകയും ചെയ്യുന്നത്. അബ്ദുല് ഗഫൂറിനെ കോടതിയില് ഹാജരാക്കി റിമാന്ഡ് ചെയ്തു. കേസില് രണ്ടുപ്രതികളെ നേരത്തെ അറസ്റ്റ് ചെയ്തിട്ടുണ്ട്. മറ്റ് പ്രതികളെല്ലാം ഗള്ഫിലാണ്. ഇവര്ക്കായി പോലീസ് ലുക്ഔട്ട് നോട്ടീസ് പുറപ്പെടുവിച്ചിട്ടുണ്ട്.